Publication: Magyar Közlöny
Issue: MK-2002-94 (Year: 2002, Number: 94)
Era: 1990-2004
Section: eljárásokra vonatkozó törvény (pl. a köztisztviselõk jogállásáról szóló 1992. évi XXIII. törvény) a felfüggesztést
Paragraph Index: 114

eljárásokra vonatkozó törvény (pl. a köztisztviselõk jogállásáról szóló 1992. évi XXIII. törvény) a felfüggesztést csupán a fegyelmi határozat meghozataláig teszi lehetõvé; az ezt követõen igénybe vett bírói eljárás alatt az eljárás alá vont személy távoltartására a munkahelytõl csak akkor van lehetõség, ha a legsúlyosabb fegyelmi büntetést szabták ki. Ezzel szemben a Kjtv. 104. § (1) bekezdése magát a fegyelmi bíróságot hatalmazza fel arra, hogy ideiglenes intézkedésként a közjegyzõt hivatalából felfüggessze. A fegyelmi bíróság eljárását ebben a sajátos esetben tehát nem elõzi meg olyan eljárás, amelyben a fegyelmi ügyrõl határozatot hoztak volna. A Kjtv.-ben szabályozott esetben a fegyelmi bíróság nem valamely munkáltatói fegyelmi döntést bírál felül a fegyelmi ügyben érintett fél kezdeményezésére, hanem — a szabályozásból következõen — maga hoz döntést a fegyelmi ügyben. Megállapítható, hogy a Kjtv. 104. §-ában ideiglenes intézkedésként szabályozott felfüggesztés a közjegyzõi szolgálatra gyakorolt hatását illetõen rendkívül súlyos intézkedés. Hatása — az indítvány benyújtását követõen újonnan bevezetett — „határozott idõre szóló hivatalból való felfüggesztés” nevû fegyelmi büntetéshez hasonló. Ez a Kjtv.

Source: https://magyarkozlony.hu/hivatalos-lapok/e47d592dfb6757293e74b31bff0dbc19f0799e61/dokumentumok/1ce3779c6732d7c4ec765f88e33f4beff54c3c34/letoltes